*****

ΚΑΝΟΝΙΣΜΟΣ (ΕΟΚ) αριθ. 53/82 ΤΗΣ ΕΠΙΤΡΟΠΗΣ

της 11ης Ιανουαρίου 1982

περί καθορισμού των τιμών που πρέπει να ληφθούν υπόψη για τον υπολογισμό της αξίας των υφισταμένων αποθεμάτων παρεμβάσεως γεωργικών προϊόντων την 31η Δεκεμβρίου 1981 που πρέπει να μεταφερθούν στη χρήση 1982

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων επί της χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1303/81 (2), και ιδίως το άρθρο 8,

Εκτιμώντας:

ότι το άρθρο 8 εδάφιο πρώτο του κανονισμού (ΕΟΚ) αριθ. 1883/78 προβλέπει τον καθορισμό των τιμών που πρέπει να ληφθούν υπόψη για τον υπολογισμό της αξίας των υφισταμένων αποθεμάτων παρεμβάσεως γεωργικών προϊόντων στο τέλος της χρήσεως που πρέπει να μεταφερθούν στην προσεχή χρήση· ότι κατά κανόνα τα προϊόντα αυτά εκτιμώνται στην τιμή αγοράς τους· ότι προς το σκοπό αυτόν πρέπει να χρησιμοποιηθούν ως βάση οι πραγματικές τιμές αγοράς που έχουν καταβληθεί από τους οργανισμούς παρεμβάσεως κατά τη διάρκεια μιας περιόδου αναφοράς κειμένης μεταξύ 1ης Ιανουαρίου 1981 και του τελευταίου μήνα για τον οποίο τα στοιχεία είναι γνωστά, συμπεριλαμβανομένων των αποθεμάτων του 1980 που μεταφέρθηκαν και τέθηκαν στους λογαριασμούς την 1η Ιανουαρίου 1981 στην τιμή μεταφοράς τους·

ότι με τον κανονισμό (ΕΟΚ) αριθ. 3563/81 της Επιτροπής (3), ποσότητα βοείου κρέατος που βρίσκεται σε παρέμβαση διατέθηκε δωρεάν εν όψει της προωθήσεώς της στην Πολωνία· ότι, εφ όσον αυτή δεν έχει ακόμη αναληφθεί πραγματικά από τον αγοραστή, πρέπει να διατηρηθεί γι αυτή η τιμή πωλήσεως που αναγράφεται στον προαναφερθέντα κανονισμό·

ότι το άρθρο 8 εδάφιο δεύτερο του κανονισμού (ΕΟΚ) αριθ. 1883/78 προβλέπει τη δυνατότητα αντικαταστάσεως, με άλλη τιμή, των τιμών των αποθεμάτων παρεμβάσεως που πρέπει να μεταφερθούν, στην περίπτωση που οι προβλέψεις στον τομέα των τιμών κατά την έξοδο από την παρέμβαση είναι σημαντικά κατώτερες σε σχέση με την αξία των αποθεμάτων που πρέπει να μεταφερθούν· ότι μία τέτοια κατάσταση εκδηλώνεται κυρίως για το αποκορυφωμένο γάλα σε σκόνη, τον καπνό και την κριθή·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές που πρέπει να ληφθούν υπόψη για τον υπολογισμό της αξίας των υφισταμένων αποθεμάτων παρεμβάσεως γεωργικών προϊόντων την 31η Δεκεμβρίου 1981 που πρέπει να μεταφερθούν στη χρήση 1982 καθορίζονται σύμφωνα με το παράρτημα.

Εν τούτοις για τα προϊόντα παρεμβάσεως που διατέθηκαν τον Δεκέμβριο 1981 με προορισμό την Πολωνία, σύμφωνα με τον κανονισμό (ΕΟΚ) αριθ. 3563/81, εφ όσον δεν έχουν ακόμη αναληφθεί πραγματικά από τον αγοραστή στις 31 Δεκεμβρίου 1981, η τιμή που αναφέρεται στην προηγούμενη παράγραφο αντικαθίσταται από την τιμή πωλήσεως που αναγράφεται στον προαναφερόμενο κανονισμό.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 11 Ιανουαρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 216 της 5. 8. 1978, σ. 1.

(2) ΕΕ αριθ. L 130 της 16. 5. 1981, σ. 2.

(3) ΕΕ αριθ. L 356 της 11. 12. 1981, σ. 51.

ΠΑΡΑΡΤΗΜΑ

Τιμές που πρέπει να ληφθούν υπόψη για τον υπολογισμό της αξίας των υφισταμένων αποθεμάτων παρεμβάσεως γεωργικών προϊόντων την 31η Δεκεμβρίου 1981 που πρέπει να μεταφερθούν στη χρήση 1982

(ανά τόνο)

1.2.3.4.5.6.7.8.9.10.11.12 // // // // // // // // // // // // // Προϊόν

// ECU // Βέλγιο

FB // Λουξεμ-

βούργο

Flux // Δανία

Dkr // Γερμανία

DM // Γαλλία

FF // Ιρλανδία

£ Irl // Ιταλία

Lit // Κάτω

Χώρες

Fl // Ηνωμένο

Βασίλειο

£ // Ελλάς

Δρχ. // // // // // // // // // // // // // Μαλακός σίτος: // // // // // // // // // // // // - Αρτοποιήσιμος // 163,00 // 6 650 // 6 650 // 1 291 // 433 // 992 // 111,50 // 200 001 // 459 // 101,00 // 10 016 // - Μη αρτοποιήσιμος // 161,50 // 6 589 // 6 589 // 1 279 // 429 // 983 // 110,50 // 198 161 // 454 // 100,00 // 9 923 // Κριθή // 144,50 // 5 895 // 5 895 // 1 144 // 384 // 880 // 99,00 // 177 302 // 407 // 89,50 // 8 879 // Σίκαλη // 175,50 // 7 160 // 7 160 // 1 390 // 466 // 1 068 // 120,00 // 215 339 // 494 // 108,50 // 10 784 // Σκληρός σίτος // 202,00 // 8 241 // 8 241 // 1 600 // 537 // 1 229 // 138,50 // 247 854 // 568 // 125,00 // 12 412 // Αποκορυφωμένο γάλα

σε σκόνη // 1 096,50 // 44 736 // 44 736 // 8 683 // 2 913 // 6 674 // 751,50 // 1 379 397 // 3 085 // 678,50 // 67 375 // Βούτυρο // 2 078,50 // 84 800 // 84 800 // 16 460 // 5 522 // 12 651 // 1 424,00 // 2 614 753 // 5 847 // 1 286,00 // 127 714 // Ελαιόλαδο // 1 601,00 // 65 318 // 65 318 // 12 679 // 4 253 // 9 745 // 1 097,00 // 2 014 058 // 4 504 // 990,50 // 98 374 // Ελαιούχοι σπόροι // 274,50 // 11 199 // 11 199 // 2 174 // 729 // 1 671 // 188,00 // 336 812 // 772 // 170,00 // 16 867 // Ζάχαρη // 469,50 // 19 155 // 19 155 // 3 718 // 1 247 // 2 858 // 321,50 // 576 077 // 1 321 // 290,50 // 28 849 // Καπνός // 1 244,00 // 50 753 // 50 753 // 9 851 // 3 305 // 7 572 // 852,50 // 1 564 952 // 3 500 // 769,50 // 76 438 // Βόειο κρέας: // // // // // // // // // // // // - Τεταρτημόρια // 2 022,50 // 82 515 // 82 515 // 16 017 // 5 373 // 12 310 // 1 385,50 // 2 544 305 // 5 690 // 1 251,00 // 124 273 // - Αποστεωμένο // 2 568,00 // 104 771 // 104 771 // 20 336 // 6 822 // 15 630 // 1 759,50 // 3 230 544 // 7 224 // 1 588,50 // 157 792 // // // // // // // // // // // //